2020. gada 22. janvārī Rīkojums Nr. 20

Rīgā (prot. Nr. 3 14. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot kopā izsolē, ievērojot Publiskas personas mantas atsavināšanas likuma 14. panta nosacījumus, šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:

1.1. nekustamo īpašumu (nekustamā īpašuma kadastra Nr. 7611 005 0518) – zemes vienību (zemes vienības kadastra apzīmējums 7611 005 0507) 0,0847 ha platībā Lauku ielā 10A, Līvānos, Līvānu novadā, un zemes vienību (zemes vienības kadastra apzīmējums 7611 005 0518) 0,0837 ha platībā Lauku ielā 2A, Līvānos, Līvānu novadā;

1.2. nekustamo īpašumu (nekustamā īpašuma kadastra Nr. 7611 505 0008) – būvi (būves kadastra apzīmējums 7611 005 0507 001) Lauku ielā 10A, k-1, Līvānos, Līvānu novadā, un būvi (būves kadastra apzīmējums 7611 005 0507 002) Lauku ielā 10A, k-2, Līvānos, Līvānu novadā.

2. Pircēji par nekustamajiem īpašumiem maksā *euro*.

3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents A. K. Kariņš

Finanšu ministrs J. Reirs